kardosdrur/scandi-wiki huggingface dataset:
Vesborg Fyr

Vesborg Fyr er et fyrtårn på sydøstkysten af Samsø. Det blev opført i 1858 på det sted, hvor Vesborg tidligere lå, og har navn efter den borgen.

Tårnet er 19 m højt, men da det står på en bakketop er lyset i tårnet 36 moh. På klare dage er det muligt at se Sjælland, Nordspidsen af Fyn, Æbelø, Endelave og et langt stykke af Jylland østkyst fra toppen af fyret.

Vesborg Fyr har et krudtmagasin, hvor der i dag er en lille udstilling om middelalderens fem borge på Samsø. Fyrtårnet hører til Brattingsborg, og det er det eneste fyrtårn på øen.

Se også 
 Fyrtårne i Danmark

Referencer

Eksterne henvisnigner 

Fyrtårne i Danmark
Bygninger, konstruktioner og anlæg i Samsø Kommune
Etableret i 1858
Ballebjerg

Ballebjerg er den højeste bakke i Nordby Bakker på Nordsamsø, der med sine 64 moh. er Samsøs højeste punkt.

I 1920 blev opførte sognerådsformand og gårdejer Morten Madsen et lille ittejabtet observationstårn for sine egne penge. Inde i tårnet er en lille udstilling om stedets historie.
Fra toppen er det i klart vejr muligt at se til Mols, Hjelm, øerne øst for Samsø, Røsnæs, Endelave, Tunø samt hele Aarhus Bugt.

Referencer

Eksterne henvisninger 

Lokaliteter på Samsø
Bakker i Danmark
Ryfors

Ryfors er en by ved åen Tidan i Västergötland i Sverige, umiddelbart vest for Mullsjö i Mullsjö kommun i Jönköpings län.

Historie 

Ryfors bruk blev grundlagt i 1742 og i 1798 anlagdes en højovn, som var i drift frem til 1827. Siden anskaffelsen af en metalhammer i 1837 indledtes produktionen af råjern. Råjernsproduktionen ophørte i 1906.

Sidst i 1800-tallet overgik værket mere og mere til skovhugst, savværksdrift og kulproduktion. Værket kom i 1827 i slægten Sagers eje. Der blev også anlagt kraftstationer, som forsynede Mullsjö med elektricitet. Omkring år 1900-skiftet indkøbtes gårderne Margreteholm og Nääs og samtidig blev jordbrug en større del af værket, blandt andet som avlscentrum for Ayrshirekøer.

I 1919 blev værket opdelt i Ryfors Bruk Nedre, ejet af Robert Sager, og Ryfors Bruk Övre ejet af Edvard Sager. Siden 1988 ejes Ryfors Bruk Nedre af greve Adam Moltke-Huitfeldt, mens Ryfors Bruk Övre fortsat ejes af familien Sager.

I Ryfors anlagdes Sveriges første golfbane i 1888. Ryfors golfklubb har i dag anlæg på stedet.

Referencer

Litteratur 
 
 
 
 
 
 
 
 
 

Byer i Mullsjö kommun
Niels Fabritius Buchwald

Niels Fabritius Buchwald (født 10. august 1898 i Vor Frue Sogn i Aalborg, død 10. februar 1986) var en dansk mykolog og plantepatolog.

Buchwald var professor ved Landbohøjskolen fra 1944 til 1968. Han udgav et stort antal arbejder inden for mykologi og plantepatologi. Buchwald skrev også populærvidenskabelige værker og udgav blandt andet Spise- og Giftsvampe (1937) og Land- og havebrugsplanternes svampesygdomme (1980). Han var fra 1932 medredaktør af det mykologiske tidsskrift Friesia og fra 1937 Naturhistorisk Tidende.

I 1956 blev Buchwald medlem af Akademiet for de Tekniske Videnskaber.

Han var gift med Karen Mikkelsen, og de fik sønnen Vagn Fabritius Buchwald som var metoritforsker og kendt for at have fundet meteoritten Agpalilik på Grønland 1963, fået mineralet buchwaldit og asteroiden 3209 Buchwald opkaldt efter sig.

Buchwald døde 10. februar 1986 er og begravet på Frederiksberg Ældre Kirkegård.

Referencer 

Professorer fra Den Kongelige Veterinær- og Landbohøjskole
Plantepatologer fra Danmark
Mykologer fra Danmark
Vesborg

Vesborg var en borg, der blev grundlagt af kong Valdemar Atterdag i 1360'erne på den sydvestlige kyst af Samsø i Danmark. Borgen eksisterede kun i en ganske kort periode, og den er i dag væk med undtagelser af fragmentariske ruiner. Der blev opført et fyrtårn på stedet i 1858; Vesborg Fyr.

Historie 
Opførslen af Vesborg blev igangsat efter Gammel Brattingsborg i 1289. Kronen manglede en fæstning på den strategisk vigtige ø. Den blev opført fra 1367-1370 på en kunstig bakketop på øens sydvestligste punkt med godt udsyn til havet og det omkringliggende landskab,hvorfra man har kunnet set skibe sejlede igennem Lillebælt og Storebælt. Der findes kun få skrevne kilder, der beskrive Vesborg, men den nævnes omkring 1370, hvor Henrik von der Osten er lensmand på borgen. Det er den største af de femte kendte middelalderborge på Samsø, og borgbanken er en af de største i landet. 

Borgen blev formentlig nedlagt allerede omkring 1420, da Samsø blev lagt ind under Kalundborg Len.

I 1858 begyndte man at opføre Vesborg Fyr oven på borgbanken.

En akvarel af Magnus Petersen fra 1874 viser en murrest af munkesten, men julenat i 1875 styrtede denne i havet.

I 2009 blev der udført arkæologiske udgravninger af stedet som en del af et større projekt der omhandlede alle borgene på Samsø i et samarbejde mellem Nationalmuseet, Moesgaard Museum og Økomuseum Samsø samt kulturstyrelsen.

Beskrivelse 
Hovedbanken har været beskyttet af tre volde og voldgrave, der har været op til 10,5 m dyb og 20 m bred. en stor del af bogbanken er i dag nedbrudt af erosion. Borgen har haft et porttårn og en vindebro over voldgraven Adgang til borgen er foregået fra østsiden af borgbanken, og her er blevet fundet en ca. 4 m bred stenbelagt adgangsvej.

Se også 
 Borge og slotte i Danmark

Referencer 

Litteratur 
 Etting, Vivian et.al (2018): "Borgene på Samsø", Syddansk Universitetsforlag, Vol. 558,

Voldsteder i Holbæk Amt
Bygninger, konstruktioner og anlæg i Samsø Kommune
Gammel Brattingsborg

Gammel Brattingsborg eller Gl. Brattingsborg er et voldsted og tidligere kongelig borg nær Tranebjerg på Samsø i Danmark. Borgen deler navn med Brattingsborg Gods, og borgen omtales derfor som Gammel Brattingsborg for at undgå forvirring. Borgen blev opført i 1100-tallet og blev ødelagt i 1289.

Historie 
Brattingsborg blev opført på et tidspunkt i 1110-tallet, men blev ødelagt og brændt ned af marsk Stig Andersen Hvide i 1289. Efter dette besluttede kronen at opføre en ny bog frem for at genopføre Brattingsborg, og Vesborg blev derfor anlagt på Samsøes sydvestlige spids.

De eneste rester af Brattingsborg er jordvoldene samt resten af den dobbelte voldgrav og lidt af fundamentet.

Der blev foretaget arkæologiske udgravninger af borgbanken af Nationalmuseet og Moesgaard Museum i 2008, som en del af et større projekt, der omhandlede alle Samsøs fem middelalderborge. Udgravningerne afslørede resterne af en tidligere kirke, der var omkring 25 m lang og 8,5 m bred, inden for borgens mure. Kirken blev tilsyneladende brændt under angrebet i 1289, men har været brugt i noget tid efte,r indtil den blev erstattet af Tranebjerg Kirke ca. 100 m derfra. Der var tegn på en endnu ældre trækirke på stedet, og der blev også fundet tegn på menneskelig aktivitet på stedet helt tilbage fra bronzealderen.

Se også 
 Borge og slotte i Danmark

Referencer 

Litteratur
 Etting, Vivian et.al (2018): "Borgene på Samsø", Syddansk Universitetsforlag, Vol. 558,

Eksterne henvisninger 
 

Bygninger, konstruktioner og anlæg i Samsø Kommune
Voldsteder i Holbæk Amt
Blafferholm

Blafferholm, også kendt som Barfredsholm, er et voldsted efter en middelalderborg nær Tranebjerg på Samsø i Danmark, der ligger i parken til herregården Brattingsborg.

Borgen er anlagt på en borgbanke, der var omgivet af voldgrave. Borgbanken blev anlagt oven på en stendysse fra omkring 3500 f.v.t. Det er et lille borganlæg fra 1300-tallet.

Der blev foretaget arkæologiske udgravninger af Blafferholm af Nationalmuseet og Moesgaard Museum i 2012, som den sidste del af et større projekt, der omhandlede alle Samsøs fem middelalderborge. Stedet var blevet udgravet i 1800-tallet, hvor man havde fundet stendyssen, og man havde derfor ikke ventet at finde så meget. Ved udgravningerne fandt man dog mønter, keramik og en del af en seglstampe. Seglstampet var udsmykket med et våbenskjold under en tøndehjelm, og det har tilhørt en adelsmand ved navn Markvard Skinkel fra Slesvig. Han nævnes i skriftlige kilder fra 1326 og frem til sin død i 1343. Der blev også fundet en del metalgenstande, heriblandt spidser fra armbrøstbolte, et knivsblad og dele fra en lås.

Se også 
 Borge og slotte i Danmark

Referencer 

 

Litteratur
 Etting, Vivian et.al (2018): "Borgene på Samsø", Syddansk Universitetsforlag, Vol. 558,

Bygninger, konstruktioner og anlæg i Samsø Kommune
Voldsteder i Holbæk Amt
Fabritius Buchwald

Fabritius Buchwald kan henvise til:
 Niels Fabritius Buchwald (1898-1986) – dansk mykolog og plantepatolog
 Vagn Fabritius Buchwald (født 1929) – dansk meteoritforsker, søn af Niels Fabritius Buchwald
Achaea

Achaea var en romersk provins, der bestod af halvøen Peloponnes i det sydlige Grækenland. Den grænsede op mod Epirus og Macedonia i nord. Provinsen blev underlagt romersk herredømme i 146 f.v.t efter en brutal militærkampagne, hvor byen Korinth blev jævnet med jorden af den romerske generel Lucius Mummius. Dens befolkning blev enten slagtet eller solgt til slavehandel, og byens templer blev plyndret for skulpturer til romerske villaer. Lucius Mummius blev tildelt titlen "Achaicus", som betød "erobreren af Achaea".

I 60 år blev Grækenland administreret af Rom som en senatorial provins. Nogle byer som Athen og Sparta bevarede endda deres bystyre. Men i 88 f.v.t begyndte kongen af Pontos, Mithridates VI Eupator, en kamp mod romerne, som førte til, at mange græske byer støttede ham. Romerske legioner under Lucius Cornelius Sulla tvang Mithridates ud af Grækenland og knuste oprøret. Det førte til plyndringen af Athen i 86 f.v.t og Theben det efterfølgende år. Plyndringen, som lagde området i ruiner, var hård for det centrale Grækenland. Handelslivet i Achaea var ikke længere en rival til Rom, og Athen forblev et respekteret, intellektuelt centrum, men byen Alexandria overtog føringen.

Efter Marcus Antonius' og Kleopatras nederlag og selvmord i 31 f.v.t. skilte kejser Augustus Macedonia fra Achaea. Genopbygningen tog halvandet århundrede og kulminerede i kejser Hadrians regeringsperiode, 117 til 138 e.v.t. Sammen med den græske, lærde Herodes Atticus fuldførte Hadrian en dyr genopbygning. Han forskønnede Athen, og mange af de gamle byer blev genopbygget.

Økonomi 

Der blev udvundet kobber, bly, og jern i Achaea, men produktionen var ikke på højde med produktionen i andre romerske områder såsom Noricum, Britannien og provinserne i Hispania. Marmor var dog et vigtigt produkt. Lærde, græske slaver var efterspurgt i Rom i rollen som læger og lærere, og uddannede mænd udgjorde en betydelig "eksport". Achaea producerede også luksusvarer til husholdningen som møbler, lertøj, kosmetik og linned. Græsk oliven og olivenolie blev eksporteret til resten af Romerriget.

Byer og territorier i Romerriget
Grækenland i antikken
Peloponnes
Korsfarerstater
Dejan Kulusevski

Dejan Kulusevski (makedonsk: Дејан Кулушевски; født 25. april 2000) er en svensk professionel fodboldspiller, som spiller for Premier League-klubben Tottenham Hotspur og Sveriges landshold.

Baggrund 
Kulusevski blev født i Stockholm. Hans forældre kommer fra Nordmakedonien i det daværende Jugoslavien.

Klubkarriere

Atalanta 
Kulusevski begyndte sin karriere hos IF Brommapojkarnas ungdomsakademi, før han i 2016 skiftede til Atalanta. Han fik sin førsteholdsdebut for Atalanta den 20. januar 2019.

Leje til Parma 
Kulusevski skiftede til Parma på en lejeaftale i sommeren 2019. Han scorede sit første mål i Serie A den 30. september 2019. Han spillede en imponerende halvsæson i Parma, da han på 17 kampe scorede 4 mål og lavede 7 assists.

Juventus

Skifte til Juventus, og leje tilbage til Parma 
Efter hans imponerende halvsæson i Parma, skiftede han til Juventus i januar 2020. Han blev med det samme lejet tilbage til Parma for resten af sæsonen. Efter sæsonen, hvor at Kulusevski endte med 10 mål og 9 assist, blev han kåret til den bedste unge spiller i Serie A for 2019-20 sæsonen.

Juventus debut 
Kulusevski fik sin debut for Juventus den 20. september 2020, og scorede også sit debutmål i samme kamp.

Kulusevski scorede det ene mål og assisterede det andet, da Juventus vandt 2-1 i Coppa Italia-finalen imod hans gamle klub Atalanta den 19. maj 2021.

Tottenham 
Kulusevski blev i januar 2022 udlånt til Tottenham, med en mulighed for at gøre aftalen permanent. Han havde en fantastisk første halvsæson i England, da han scorede 5 mål og lavede 8 assist i hans første 18 kampe i Premier League.

I juni 2023 blev det annonceret, at Tottenham gjorde skiftet fast, da han skrev en 5-årig aftale med klubben.

Landsholdskarriere

Ungdomslandshold 
Kulusevski spillede i 2015 5 kampe for Nordmakedoniens U/17-landshold, før han senere på året besluttede at skifte til at repræsenteret hans fødeland, Sverige. Han har herefter repræsenteret Sverige på flere ungdomsniveauer.

Seniorlandshold 
Han fik sin debut for det svenske landshold den 18. november 2019, i en EM-kvalifikationskamp imod Færøerne. Han var del af Sveriges trup til EM 2020.

Titler 
Juventus
 Coppa Italia: 1 (2020-21)
 Supercoppa Italiana: 1 (2020]

Individuelle

 Serie A Bedste unge spiller: 1 (2019-20)
 Guldbollen: 1 (2022)

Referencer 

Personer fra Stockholm
Fodboldspillere fra Sverige
Fodboldlandsholdsspillere fra Sverige
Fodboldspillere fra Atalanta BC
Fodboldspillere fra Parma FC
Fodboldspillere fra Juventus F.C.
Fodboldspillere fra Tottenham Hotspur F.C.

Eksterne henvisninger 

Deltagere ved det europæiske mesterskab i fodbold 2020
Achaea (flertydig)

Achaea  kan henvise til flere artikler:
 Den romerske provins Achaea.
 Achaea (regional enhed) i Vestgrækenland.
Giro d'Italia 2022

Giro d'Italia 2022 var den 105. udgave af Giro d'Italia. Den italienske Grand Tour startede 6. maj 2022 og sluttede 29. maj.

Den 3. november 2021 blev Grande Partenza præsenteret og de første 3 etaper skulle foregå i Ungarn, som det oprindeligt var planen i 2020, men måtte flyttes pga. coronaviruspandemien.

Løbet blev vundet af australske Jai Hindley fra , som vandt med 1 minut og 18 sekunder foran ecuadorianske Richard Carapaz fra .

Etaper

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold 
176 ryttere fra 22 hold og 29 nationer stillede til start.

Danske ryttere 

* DNF = gennemførte ikke
* DNS = stillede ikke til start

Startliste

Referencer

Eksterne henvisninger 
 
 

 
UCI World Tour 2022
Joshua Cheptegei

Joshua Kiprui Cheptegei (født 12. september 1996) er en ugandisk atlet, der konkurrerer i langdistanceløb. 

Han blev juniorverdensmester på 10.000 meter i 2014 og  afrikansk juniormester på samme distance i 2015.

Han repræsenterede Uganda under sommer-OL 2020 i Tokyo og vandt guld på 5.000 meter og sølv på 10.000 meter.

Referencer

Eksterne henvisninger 
 

Langdistanceløbere fra Uganda 
Atleter ved sommer-OL 2016
Atleter ved sommer-OL 2020
Olympiske mestre fra Uganda
Olympiske sølvmedaljevindere fra Uganda
Medaljevindere ved sommer-OL 2020
Alexander Isak

Alexander Isak (født d. 21. september 1999) er en svensk professionel fodboldspiller, som spiller for Premier League-klubben Newcastle United og Sveriges landshold.

Baggrund 
Isak blev født i Solna kommune i Stockholm. Hans forældre kommer fra Eritrea.

Klubkarriere

AIK 
Isak begyndte hos AIK da han var 6 år gammel. Han fik sin førsteholdsdebut i en Svenska cupen-kamp den 28. februar 2016. Han spillede sin første kamp i Allsvenskan den 7. april 2016, og scorede her sit første mål i ligaen, hvor han dermed blev klubbens yngste målscorer nogensinde.

Isak havde en imponerende debutsæson, og blev kaldt 'den nye Zlatan (Ibrahimovic)' af sin daværende holdkammerat Chinedu Obasi.

Borussia Dortmund 
Isak skiftede til Borussia Dortmund i januar 2017. Prisen blev ikke offentliggjort, men er estimeret til at have været omkring 9 millioner euro, hvilke gjorde det til det dyreste salg i Allsvenskans historie. Han fik sin debut for holdet den 17. marts 2017.

Lån til Willem II 
Isak blev i januar 2019 lånt til hollandske Willem II, på grund af manglende spilletid i Dortmund. Isak spillede en fænomenal sæson hos Willem II, og scorede 13 mål på bare 16 kampe.

Real Sociedad 
Isak skiftede i sommeren 2019 til spanske Real Sociedad på en fast aftale. Isak havde en god start på tiden i klubben, da han scorede 4 mål i sine første 5 kampe i Spanien. Han var med på holdet da Real Sociedad vandt Copa del Rey-finalen over Athletic Bilbao den 3. april 2021.

Isak scorede sit første hattrick for Sociedad den 21. februar 2021, og blev hermed den første svenske spiller til at score et hattrick i La Liga siden Henry Carlsson i 1949.

Newcastle United 
Isak skiftede i august 2022 til Newcastle United, i en handel som gjorde ham til det dyreste indkøb i klubbens historie.

Landsholdskarriere

Ungdomslandshold 
Isak har repræsenteret Sverige på flere ungdomsniveauer.

Seniorlandshold 
Isak fik sin landsholdsdebut den 8. januar 2017. Han scorede sit første mål den 12. januar 2017, og blev dermed den yngste målscorer nogensinde for the svenske landshold. Han var del af Sveriges trup til EM 2020.

Kilder

Eksterne henvisninger 

Personer fra Stockholm
Fodboldspillere fra Sverige
Fodboldlandsholdsspillere fra Sverige
Fodboldspillere fra AIK Fotboll
Fodboldspillere fra Borussia Dortmund
Fodboldspillere fra Willem II Tilburg
Fodboldspillere fra Real Sociedad
Fodboldspillere fra Newcastle United F.C.
Deltagere ved det europæiske mesterskab i fodbold 2020
Priser og nomineringer modtaget af Megan Mullally

Følgende er en liste over priser og nomineringer modtaget af skuespillerinden Megan Mullally.

Priser og nomineringer

Daytime Emmy Awards

Golden Globe Awards

Primetime Emmy Awards

Screen Actors Guild Awards

Diverse anerkendelser

Referencer 

Mullally, Megan
Peruth Chemutai

Peruth Chemutai (født 10. juli 1999 i Bukwa ) er en ugandisk atlet, der konkurrerer i hækkeløb.

Hun repræsenterede Uganda under sommer-OL 2020 i Tokyo, hvor hun vandt guld i 3000 meter hækkeløb.

Referencer

Eksterne henvisninger 
 

 
Forhindringsløbere fra Uganda 
Atleter ved sommer-OL 2020
Olympiske mestre fra Uganda
Medaljevindere ved sommer-OL 2020
Addi Andersen

Addi Andersen (født Hansen, 29. august 1928 i København) er en tidligere politiker fra Centrum-Demokraterne. Hun var blandt stifterne af partiet i 1973 og sad i Folketinget fra 1986 til 1987 og igen fra 1995 til 1998. Desuden fungerende var hun 16 gange som midlertidig stedfortræder for Erhard Jakobsen og René Brusvang mellem 1983 og 1990. Andersen var også medlem af Helsinge Byråd 1978-1982 og 1990-1994.

Familie, uddannelse og arbejde 
Andersen blev født på Aaboulevardens Fødeklinik og voksede op i Viborggade på Østerbro i København. Hendes forældre var Carl "Skoma'r" Hansen og Erna Hansen. Carl Skoma'r havde været den første danske professionelle fodboldspiller og blev senere fodboldtræner og foredragsholder, og fodbold prægede Andersens barndom idet hun var med når faren rejste rundt i Danmark som turnerende træner.

Andersen gik 7 år i skole og fik så plads på en gård i Ramløse. Fra 1942 til 1944 var hun landvæsenselev og hun blev uddannet til bogholder fra 1945 til 1948. Hun var klinikassistent hos en tandlæge 1950-1955 og arbejdede så i Helsinge Kommune i 37 år fra 1957 til 1994.

Hun blev gift med Sigurd Andersen 25. november 1950, og de var gift i næsten 60 år indtil hans død 5. februar 2010. Andersen bor på en nedlagt gård i Ramløse.

Politisk karriere 
Andersen var med at stifte Centrum-Demokraterne i 1973. Hun var folketingskandidat fra starten i 1973 og indtil 1995, opstillet i Fredensborgkredsen til 1986 og derefter i hele Frederiksborg Amtskreds. Hun opnåede aldrig valg, men blev fast medlem af Folketinget to gange: Første gang 12. september 1986 til 7. september 1987 fordi René Brusvang døde og anden gang 15. oktober 1995 til 11. marts 1998 fordi Erhard Jakobsen nedlagde sit mandat. Derudover var hun midlertidig stedfortræder for Brusvang 3 gange i 1983 og 1984, og for Jakobsen 13 gange mellem 1988 til 1990.

Andersen var med af kommunalbestyrelse i Helsinge Kommune i to valgperioder: fra 1978 til 1982 og fra 1990 til 1994, og også medlem af Frederiksborg Amtsråd fra 1990. Hun stillede op til Europa-Parlamentsvalgene i 1994. og 1999

Hun var medlem af CD's Landsråd 1980 til 1986 og næstformand for CD's landsorganisation 1980 til 1981.

Fodboldfan 
Andersen er inkarneret fodboldfan og ser til 6-8 og nogle gange flere fodboldkampe om ugen. Den store fodboldinteresse i høj alder og hendes berømte far gav anledning til en række interviews og omtaler i adskillige danske medier i 2020 og 2021.

Referencer 

Tidligere folketingsmedlemmer fra CD
Folketingsmedlemmer i 1980'erne
Folketingsmedlemmer i 1990'erne
Kommunalbestyrelsesmedlemmer fra CD
Amtsrådsmedlemmer fra CD
Phil Murphy

Philip Dunton Murphy (født 16. august 1957) er en amerikansk finansmand, diplomat og politiker der har været demokratisk guvernør i New Jersey siden januar 2018. Han efterfulgte republikaneren Chris Christie på guvernørposten. Murphy var USA's ambassadør i Tyskland fra 2009 til 2013 under præsident Barack Obama.

Murphy havde en 23-årig karriere hos Goldman Sachs hvor han havde adskillige højtstående stillinger og opnåede betydelig rigdom før han gik på pension i 2006. Han er involveret i mange civile organisationer og filantropiske aktiviteter. Han var finansformand for den demokratiske nationale komité fra 2006 til 2009 under Howard Dean. I Obama-administrationen virkede Murphy som USA's ambassadør i Tyskland fra 2009 til 2013 hvor han håndterede de internationale reaktioner på WikiLeaks' offentliggørelse af korrespondance fra amerikanske ambassader ("cable gate").

Da han planlagde at stille op som guvernør, lancerede Murphy og hans kone Tammy Murphy New Start New Jersey, en organisation der var aktiv fra november 2014 til december 2017 med formålet at øge hans politiske synlighed i delstaten. Han besejrede den daværende republikanske viceguvernør Kim Guadagno ved guvernørvalget i 2017. I december 2019 blev Murphy formand for Democratic Governors Association en stilling han havde i et år. Murphy blev genvalgt i 2021 som den første demokratiske guvernør i New Jersey siden 1977.

Referencer 

Politikere fra Det Demokratiske Parti (USA)
Guvernører i New Jersey
Ambassadører fra USA
Filantroper fra USA
Bisgård voldsted

Bisgård voldsted er resterne af en tidligere borg fra middelalderen, der ligger ved hovedgården Bisgård omkring 5 km nord for Tranebjerg på Samsø.

Borgen er sandsynligvis opført i slutningen af 1200-tallet eller starten af 1300-tallet, mens Erik Menved var konge. Anlægget et stort nok til at have været kongens borg.

Bo Mogensen var blevet biskop i Aarhus i 1395, og han fik Samsø i pant af dronning Margrete 1., mod en betaling på 5.000 mark til hende. Hun betalte dette tilbage i 1407, og navnet er sandsynligvis en forvanskning af Bispens Borg, som stedet beholdt sit navn efter biskoppen. Man har antaget, at den lille borgbanke på stedet var en del af biskoppens forsvarsværk.

Det er en af de fem middelalderlige borge på Samsø, og der blev foretaget arkæologiske udgravninger af voldstedet i 2010 af Nationalmuseet, Moesgaard Museum, Økomuseum Samsø og Kulturarvsstyrelsen i et projekt der undersøgte alle fem borge. Her blev der bl.a. fundet borgerkrigsmønter og hestespore fra 1300-1400-tallet.

Voldstedet er en oval banke på omkring 17,5 x 11 m, der i dag er hævet omkring 1 m over den omkringliggende voldgrav. Denne voldgrav er fra 5-15 m bred.

Se også 
 Borge og slotte i Danmark

Referencer 

Litteratur 
 Etting, Vivian et.al (2018): "Borgene på Samsø", Syddansk Universitetsforlag, Vol. 558

Bygninger, konstruktioner og anlæg i Samsø Kommune
Voldsteder i Holbæk Amt